**Luca Sbisa** (\* 30. január 1990, Ozieri) je švajčiarsky bývalý hokejový obranca. Počas svojej kariéry hrával aj v severoamerickej National Hockey League (NHL).

Luca Sbisa počas majstrovstiev sveta v hokeji 2012.

Hráčska kariéra
---------------

Sbisa bol draftovaný z celkovej 19. pozície v roku 2008 klubom Philadelphia Flyers. Dňa 1. októbra 2008 podpísal trojročnú nováčikovskú zmluvu s Flyers. Pred vstupom do NHL, Sbisa začal svoju hokejovú kariéru za EV Zug vo Švajčiarsku. V sezóne 2006/07 debutoval za tento klub vo švajčiarskej lige NLA. V lete 2007 bol draftovaný do Western Hockey League a v ďalšej sezóne nastupoval v tejto juniorskej súťaži za Lethbridge Hurricanes.

Sbisa sa pripojil k Flyers na začiatku sezóny 2008/09, odohral 39 zápasov predtým než sa opäť vrátil do Hurricanes dokončiť sezónu. Vrátil sa k Flyers hrať vo finále Stanley Cupu, kde nahradil Daniela Carcilla, ktorý bol suspendovaný v prvom zápase vo štvrťfinále západnej konferencie. Bol považovaný za jedného z najlepších vyhliadok Flyers počas svojho pôsobenia vo Philadephii.

Dňa 26. júna 2009 bol, ale Sbisa vymenený spolu s Joffrey Lupulom a právom voľby v prvých kolách draftu 2009 a 2010 do Anaheimu Ducks za Chrisa Prongera a Ryana Dingla.

Sbisa hral za Švajčiarsko na zimných olympijských hrách 2010, kde Švajčiari skončili ôsmy.

Dňa 16. októbra 2010, Ducks ho poslali hrať na farmu do AHL za Syracuse Crunch. Neskôr v sezóne 2010/11, 8. marca 2011, Sbisa podpísal štvorročný kontrakt v hodnote 8,7 miliónov dolárov, s ročným cap hitom 2,175 milióna dolárov.

Dňa 27. júna 2014, Sbisa bol vymenený do tímu Vancouver Canucks spolu so spoluhráčom Nickom Boninom a s právom voľby v prvom a treťom kole draftu 2014 za Ryana Keslera a voľbou v treťom kole draftu 2015. Dňa 8. apríla 2015, Canucks podpísali Sbisu na 3 roky v hodnote 10,8 miliónov dolárov.

Kariérne štatistiky
-------------------

### Klubové štatistiky

|   |   | Základná časť |   | Play-off |
| --- | --- | --- | --- | --- |
| Sezóna | Tím | Liga | Z | G | A | B | TM | Z | G | A | B | TM |
| 2006/07 | EV Zug | NLA | 7 | 0 | 0 | 0 | 0 | 1 | 0 | 0 | 0 | 0 |
| 2007/08 | Lethbridge Hurricanes | WHL | 62 | 6 | 27 | 33 | 63 | 19 | 3 | 12 | 15 | 17 |
| 2008/09 | Philadelphia Flyers | NHL | 39 | 0 | 7 | 7 | 36 | 1 | 0 | 0 | 0 | 2 |
| 2008/09 | Lethbridge Hurricanes | WHL | 18 | 4 | 11 | 15 | 19 | 11 | 2 | 1 | 3 | 12 |
| 2008/09 | Philadelphia Phantoms | AHL | 2 | 1 | 1 | 2 | 2 | — | — | — | — | — |
| 2009/10 | Anaheim Ducks | NHL | 8 | 0 | 0 | 0 | 6 | — | — | — | — | — |
| 2009/10 | Lethbridge Hurricanes | WHL | 17 | 1 | 12 | 13 | 18 | — | — | — | — | — |
| 2009/10 | Portland Winterhawks | WHL | 12 | 3 | 2 | 5 | 11 | 13 | 2 | 2 | 4 | 26 |
| 2010/11 | Anaheim Ducks | NHL | 68 | 2 | 9 | 11 | 43 | 6 | 0 | 1 | 1 | 8 |
| 2010/11 | Syracuse Crunch | AHL | 8 | 2 | 7 | 9 | 4 | — | — | — | — | — |
| 2011/12 | Anaheim Ducks | NHL | 80 | 5 | 19 | 24 | 66 | — | — | — | — | — |
| 2012/13 | HC Lugano | NLA | 28 | 5 | 6 | 11 | 12 | — | — | — | — | — |
| 2012/13 | Anaheim Ducks | NHL | 41 | 1 | 7 | 8 | 23 | 5 | 0 | 0 | 0 | 4 |
| 2013/14 | Norfolk Admirals | AHL | 4 | 0 | 2 | 2 | 0 | — | — | — | — | — |
| 2013/14 | Anaheim Ducks | NHL | 30 | 1 | 5 | 6 | 43 | 2 | 0 | 1 | 1 | 5 |
| 2014/15 | Vancouver Canucks | NHL | 76 | 3 | 8 | 11 | 46 | 6 | 1 | 1 | 2 | 7 |
| 2015/16 | Vancouver Canucks | NHL | 41 | 2 | 6 | 8 | 26 | — | — | — | — | — |
| NHL celkovo | 383 | 14 | 61 | 75 | 289 | 20 | 1 | 3 | 4 | 26 |

### Reprezentačné štatistiky

| Rok | Tím | Akcia |   | Z | G | A | B | TM |
| --- | --- | --- | --- | --- | --- | --- | --- | --- |
| 2008 | Švajčiarsko 20 | MSJ | 6 | 0 | 0 | 0 | 4 |
| 2010 | Švajčiarsko 20 | MSJ | 3 | 0 | 0 | 0 | 0 |
| 2010 | Švajčiarsko | ZOH | 5 | 0 | 0 | 0 | 4 |
| 2011 | Švajčiarsko | MS | 6 | 0 | 1 | 1 | 4 |
| 2012 | Švajčiarsko | MS | 7 | 0 | 1 | 1 | 8 |
| Juniorská reprezentácia | 9 | 0 | 0 | 0 | 4 |
| Seniorská reprezentácia | 18 | 0 | 2 | 2 | 12 |

**Legenda**

* **Z** - Odohraté zápasy (Zápasy)
* **G** - Strelené góly (Góly)
* **A** - Prihrávky na gól (Asistencie)
* **B** - Kanadské body (Strelené góly sčítané s prihrávkami na gól)
* **TM** - Trestné minúty

Iné projekty
------------

Commons
* Spolupracuj na Commons Commons ponúka multimediálne súbory na tému **Luca Sbisa**

Externé odkazy
--------------

* Biografické informácie a štatistiky na NHL.com, alebo Eliteprospects.com, alebo Eurohockey.com, alebo Hockey-Reference.com, alebo The Internet Hockey Database

Zdroj
-----

*Tento článok je čiastočný alebo úplný preklad článku Luca Sbisa na anglickej Wikipédii.*